Wentzel Coetzer	Pastorale Konsultant / Pastoral Consultant	Skip to content
TuisPersoonlikCurriculum vitaeAkademiese artikelsPublikasiesKursus materiaalPreke & lesingsKursus datumsKontak ons
Jy is hier: Tuiste afr werkswinkels Potchefstroom
Hoeveel oë het 'n mens gewoonlik?
Soektog... Soek	Teken In
Potchefstroom	JAARKURSUS IN PASTORALE SORG EN KRISIS INTERVENSIE POTCHEFSTROOM - 2017
Prof Wentzel Coetzer
Suidelike Afrika kan beskryf word as ‘n getraumatiseerde gemeenskap. Talle persone is reeds geraak deur trauma en krisisse en daar is sovele wat worstel met ‘n magdom van onverwerkte emosionele pyn. Die oogmerk van hierdie kursus is gevolglik om persone wat ‘n passie vir andere se seer het, toe te rus om pastorale begeleiding te kan bied aan diegene wat deur trauma en krisisse geraak is. Die kursus is baie sterk praktyk gerig met talle praktiese voorbeelde wat telkens as toepassing dien van basiese teoretiese uitgangspunte geskoei op Bybelse vertrekpunte. Afgesien van die akademiese toerusting wat hierdie kursus bied, hou dit ook ‘n groot stuk geestelike groei en verryking in – u mag nie hierdie geleentheid misloop nie!
Status van kursus: Noordwes-Universiteit Sertifikaat (Potchefstroom)
Kursusleier Prof Wentzel Coetzer
Duur van kursus Een Jaar Struktuur Vier werkswinkels van drie dae elk, versprei oor ‘n jaar. Waar studente weens omstandighede nie ‘n spesifieke werkswinkel kan bywoon nie is hulle verplig om teen ekstra koste die CD’s aan te koop wat die inhoud bevat van die betrokke werkswinkel.
Drie werkopdragte wat gedurende die jaar ingelewer moet word.
’n Skripsie aan die einde van die kursus.
Plek Potchefstroom (Studente Hervormde Kerk, Silwer str 19, Kanonierspark, Potch). Belangrike datums Module 1 Werkswinkel: 11-13 Februarie Datum van inhandiging van eerste werkopdrag: 31 Maart
Module 2 Werkswinkel: 26-28 Mei Datum van inhandiging van tweede werkopdrag: 30 Junie
Module 3 Werkswinkel: 11-13 Aug Datum van inhandiging van derde werkopdrag: 30 September
Module 4 Werkswinkel 4: 27-29 Okt Datum van inhandiging van skripsie: 31 Desember Inhoud van kursus: Module 1: Krisis en trauma berading Trauma berading – meer langtermyn gefokus
Ontlonting en nasorg - berading van persone op die toneel van krisis
Uitgebrande beraders (medelye-moegheid – compassion fatigue)
Werkopdrag 1: 8000 woorde
Module 2: Innerlike genesing en gebedsterapie
Die proses van genesing van emosionele pyn (met besondere verwysing na die rol van gebed)
Die rol van verwerping
Die rol van vergifnis
Werkopdrag 2: 8000 woorde Module 3: Die wisselwerking tussen liggaam, gees en emosies
Die belangrike rol van breinskandering met betrekking tot pastorale berading, met besondere fokus op die bydrae deur die Christen psigiater, Dr. Daniel Amen.
’n Pastoraal-holistiese benadering tot die probleem van depressie.
Die Christen se worsteling met stres en uitbranding.
Werkopdrag 3: 8000 woorde
Module 4: Verdere kritiese areas
Die hantering van tipiese problematiek rondom die huwelik
Toksiese godsdiens (die oorbeklemtoning van reëls en regulasies ten koste van verhouding).
Hospitaal pastoraat – dit sluit in die volgende onderafdelings:
Algemene riglyne vir hospitaalbesoek.
Pastorale begeleiding van die terminale pasiënt.
Skripsie (vierde werkopdrag) Lengte: 16,000 woorde Evaluering Evaluering sal geskied deur middel van die drie werkopdragte en die skripsie.
Koste 1. Totale kursus fooi: R9,000 2. Eerste betaling R3,600 (Deposito, registrasie en studie materiaal) 3. Uitstaande R5,400 3.1 Opsie 1: 6 maande x R900 3.2 Opsie 2:10 maande x R560
Registrasie sperdatum: Enersyds kan studente op enige stadium van die jaar inskakel by hierdie kursus – die werkswinkels wat hierdie jaar gemis is, word dan net volgende jaar opgevang. Studente word dus toegelaat om twee keer te mag registreer vir hierdie kursus. Fooie wat die vorige jaar reeds betaal is, mag gevolglik oorgedra word na die daaropvolgende jaar. Sou jy egter andersyds vanjaar al vier werkswinkels wil voltooi en die kursus afhandel, dan is 30 Jan die sperdatum.
[Daar word nie met hierdie kursus veronderstel dat studente aan die einde daarvan outoriteite sal wees ten opsigte van elk van die genoemde areas nie – wel egter dat hulle in die breë kennis geneem het van elk van die areas ten einde beter in staat te wees om, as deel van ‘n multidissiplinêre span, pasiënte/beradenes te kan verwys waar nodig na die onderskeie professionele persone].
© Wentzel Coetzer 2016